चीन ने बनाया एचआईवी का टीका  
चीन के वैज्ञानिकों ने एचआईवी के एक टीके के क्लीनिकल परीक्षण के पहले चरण में कामयाबी का दावा किया है।
चीन के वैज्ञानिकों ने एचआईवी के एक टीके के क्लीनिकल परीक्षण के पहले चरण में कामयाबी का दावा किया है। परीक्षण का दूसरा चरण अगले कुछ महीनों में शुरू होगा।   चीन के राष्ट्रीय एड्स..एटीडी नियंत्रण एवं रोकथाम केंद्र के मुख्य विशेषज्ञ शाओ यिमिंग ने चाइना डेली को बताया कि इस टीके के परीक्षण का दूसरा चरण तीन या चार महीनों में आरंभ किया जाएगा। दूसरे चरण के लिए राष्ट्रीय औषद्यि प्राधिकरण ने इजाजत दे दी है।  यिमिंग ने कहा कि देश की 11वीं पंचवर्षीय योजना (2006-2010) में विज्ञान एवं प्रौद्योगिकी से जुड़े 16 बड़े कार्यक्रमों को मंजूरी दी गई थी। एचआईवी का टीका भी इन्हीं कार्यक्रमों का हिस्सा था। संक्रमण से फैलने वाली इस बीमारी से निजात पाने के मकसद से तैयार किए जा रहे टीके का तीन चरणों के परीक्षण में सफल होना जरूरी है। इसके बाद ही इसका इस्तेमाल इंसानों पर किया जा सकता है।  एचआईवी टीके से जुड़े परीक्षण के दूसरे चरण को कई देश पूरा कर चुके हैं, हालांकि अब तक कोई तीसरे चरण को पूरा नहीं कर पाया है। चीन में 7.40 लाख लोग ऐसे हैं, जो एचआईवी और एड्स से संक्रमित हैं। स्वास्थ्य विभाग के अधिकारी हाओ याओ का कहना है कि यह आंकड़ा 2015 के आखिर तक 12 लाख हो जाएगा।